Reino Ketola

Reino Olavi Ketola (7. huhtikuuta 1928 Joensuu – 28. helmikuuta 2013 Helsinki) oli suomalainen varatuomari ja korkeimman oikeuden jäsen vuodesta 1982. Hän jäi tehtävästä eläkkeelle vuonna 1993.

Ketola valmistui ylioppilaaksi vuonna 1949, oikeustieteen kandidaatiksi vuonna 1952 ja lisensiaatiksi vuonna 1956. Hän auskultoi Nilsiän tuomiokunnassa ja sai varatuomarin arvon vuonna 1955.

Ketola työskenteli maatalalousministeriön asutusasiain osaston ylimääräisenä esittelijänä vuosina 1955–1957, oikeuskanslerinviraston esittelijänä 1957–1960 ja korkeimman oikeuden ylimääräisenä virkamiehenä 1956–1962. Hän oli nuorempi oikeussihteeri 1962–1969 ja vanhempi oikeussihteeri 1969–1976. Vuodesta 1976 hän työskenteli esittelijäneuvoksena ja vuodesta oikeusministeriön lainsäädäntöneuvoksena. Vuosina 1977–1979 hän valmisteli prosessioikeuden alaan kuuluvia säännöksiä.

Korkeimman oikeuden jäseneksi Ketola nimitettiin 1. lokakuuta 1982. Hän toimi vuosina 1986–1988 laintarkastuslautakunnan jäsenenä ja 1988–1994 Suomen tuomariliiton puheenjohtajana.

Lähteet 

Korkeimman oikeuden jäsenet
Vuonna 1928 syntyneet
Vuonna 2013 kuolleet